Itziar Aduriz

Itziar Aduriz Agirre (Errenteria, 1965ko otsailaren 10a) hizkuntzalaria eta irakaslea da Bartzelonako Unibertsitatean. Kidea da Ixa Taldean eta Hitz Zentroan.

Deustuko Unibertsitateko EUTG Eskolan Euskal Filologian lizentziatu zen 1988an. Besteak beste Miren Azkarate eta Patxi Altuna izan zituen irakasle. Euskal Filologiako doktorea da, eta lexikografia, corpusgintza, sintaxi konputazionala dira haren lan esparruak. UZEIn hasi zen lanean 1984an. Eta ia hasieratik da kidea Ixa Taldean. 

 Irakaslea Bartzelonako Unibertsitatean 
Eskolak eta ikastaroak ematen ditu  BartzelonakoUnibertsitatean. Filologia Fakultatean bi igai irakasten ditu: Euskara hizkuntzarako sarrera (Introducció a la Llengua Basca) eta Hizkuntzalaritzarako sarrera (Introducció a la Lingüística). 

Udako Euskal Unibertsitatean, eta Euskal Herriko Unibertsitatean ere hainbat ikastaro eman ditu.

 Ikertzailea hizkuntzaren prozesamenduan 

 Sintaxi konputazionala 
Euskal Filologian doktorea da, Patxi Goenagaren zuzendaritzapean euskarazko sintaxi konputazionala lantzen aitzindari izan zen "EUSMG: morfologiatik sintaxira murriztapen gramatika erabiliz" izeneko tesiarekin (Euskal Herriko Unibertsitatea, 2001). Lehenago ere hasia zen Ixa taldean ikertzen eta Xuxen zuzentzaile ortografikoa eta Euskararen Datu-base Lexikala garatu zituen lantaldean ere parte hartu zuen. 

 Corpusgintzan eta lexikografia 
Ikerlaria izan zen Ixa taldean eta aditua da euskararen corpusgintzan, lexikografian eta sintaxi konputazionalean.Itziar Adurizen argitalpenak Ixa Taldearen webgunean

 Argitalpenak 
Hainbat aldizkari eta egunkaritan idatzi ditu artikuluak, besteak beste hauetan: ASJU, Elhuyar: Zientzia eta teknika, Literary and Linguistic Computing, Senez. Euskal komunitate zientifikoaren Inguma datu-basean, berak sorturiko lanak 30 baino gehiago dira.

 Ikergazte kongresuko lankidea 
2015, 2017, 2019 eta 2021ean Ikergazte kongresuko batzorde akademikoko kide izan da giza zientziak eta artea arloan.

 Udako Euskal Unibertsitateko kidea 
Udako Euskal Unibertsitateko Hizkuntzalaritza Sailean ere aritu izan da irakasle gisa hainbat urtez. UEUko informatikako sailburua izan da hainbat urtez, baita Hizkuntzalari Euskaldunen Bilkuren antolatzaileetako bat. Liburu hauek argitaratu zituzten:

 Hizkuntzalari euskaldunen III. topaketa: Zer berri?. Itziar Aduriz Agirre, Ruben Urizar Enbeita (UEU, 2019).
 Euskal hizkuntzalaritzaren egungo zenbait ikerlerro. Hizkuntzalari euskaldunen I. topaketa. Itziar Aduriz Agirre, Ruben Urizar Enbeita (UEU, 2014).

Euskal komunitate zientifikoaren Inguma datu-basean, berak idatzitako 34 lan baino gehiago agertzen dira.

 Sariak eta errekonozimenduak 
Hainbat sari lortu ditu Itziar Adurizek Ixa Taldeko kide moduan; besteak beste hauek:

 2013: IXA Taldeak Abbadia Saria jaso zuen  Gipuzkoako Foru Aldundiaren eskutik
 2013: Donostiako udalaren eskutik Ixa Taldearen aldeko adierazpen instituzionala.
 2012: Ibilaldian omendua izan zen teknologia berrietan euskara sartzeko egindako lanengatik, beste hauekin batera: Lapurdiko Harluxetar lehengusu ingeniariak: Klaudio Harluxet eta René Harluxet; Aurki, Sustatu, Codesyntax: Luistxo Fernandez. UEUko Informatika saila: Olatz Arbelaitz; EHUko Donostiako Informatika Fakultatea (Ixa Taldea eta Itziar Aduriz tartean; EHUko Aholab Taldea: Inma Hernaez; puntueus: Iratxe Esnaola; kaixo.com: Aitor Lopez de Aberasturi; Erentzun ikastola: Fultxo Crespo; Hachtibista, sare sozialak: Gorka Julio; Euskal Jakintza: Maite Goñi.

 Erreferentziak 

 Ikus, gainera 

 Kanpo estekak 

Kategoria:Errenteriarrak
Kategoria:Udako Euskal Unibertsitatea
Kategoria:Euskal Herriko emakume hizkuntzalariak
Kategoria:Euskal Herriko Unibertsitateko ikasleak
Kategoria:Deustuko Unibertsitateko ikasleak
Kategoria:Euskarazko tesi egileak
Kategoria:Oarsopedia